
"Шу аудандық мәслихатының Регламентін бекіту туралы" Шу аудандық мәслихатының 2022 жылғы 28 ақпандағы № 25-4 шешіміне өзгерістер мен толықтырулар енгізу туралы
Жамбыл облысы Шу аудандық мәслихатының 2026 жылғы 19 тамыздағы № 60-5 шешімі


      "Қазақстан Республикасының кейбір заңнамалық актілеріне мемлекеттік басқару және жергілікті өзін-өзі басқару мәселелері бойынша өзгерістер мен толықтырулар енгізу туралы" Қазақстан Республикасының 2026 жылғы 14 шiлдедегi № 350-VIII және "Қазақстан Республикасының кейбір заңнамалық актілеріне оларды Қазақстан Республикасының Конституциясына сәйкес келтіру, Қазақстан Республикасының сайлау, прокуратура және әлеуметтік қамсыздандыру туралы заңнамасын жетілдіру мәселелері бойынша өзгерістер мен толықтырулар енгізу туралы" Қазақстан Республикасының 2026 жылғы 11 маусымдағы № 306-VIII  Заңдарына сәйкес, Шу аудандық мәслихаты ШЕШІМ ҚАБЫЛДАДЫ:



      1. "Шу аудандық мәслихатының Регламентін бекіту туралы" Шу аудандық мәслихатының 2022 жылғы 28 ақпандағы № 25-4  шешіміне келесі өзгерістер мен толықтырулар енгізілсін:

      Аталған шешіммен бекітілген Шу аудандық мәслихатының регламентіндегі:



      10 – тармақтың  үшінші абзацындағы "бес" деген сөз "жеті" деген сөзбен ауыстырылсын;



      46 – тармақтағы "мәслихаттың сессиясында кезекті шақырылымның бүкіл мерзіміне айқындалатын" деген сөздер алынып тасталынсын;



      48 – тармақ  мынадай мазмұндағы екінші абзацпен толықтырылсын:

      "Мәслихат аппаратының басшысын лауазымға тағайындайды және лауазымнан босатады";



      Мәслихат регламенті мынадай мазмұндағы тараумен толықтырылсын:

      "10 – тарау. Мәслихат аппараты басшысының құзыреті.

      78. Мәслихат аппаратының басшысы:

      1) мәслихат аппаратының қызметіне басшылық жасайды;

      2) өз құзыреті шегінде аппараттың қызметін ұйымдастырады, үйлестіреді және бақылайды;

      3) мәслихат аппаратының "Б" корпусының әкімшілік мемлекеттік қызметшілерін мемлекеттік лауазымдарға тағайындайды және мемлекеттік лауазымдардан босатады;

      4) мәслихат аппаратының тәртіптік және конкурстық комиссияларының қызметіне жалпы басшылықты жүзеге асырады;

      5) қызметтік тәртіптің сақталуын бақылауды жүзеге асырады;

      6) мәслихат аппаратының мемлекеттік қызметшілерін іссапарға жіберу, оларға демалыс беру, материалдық көмек көрсету, даярлау, қайта даярлау және олардың біліктілігін арттыру, көтермелеу, оларға үстемеақылар белгілеу мәселелерін шешеді;

      7) мәслихат аппараты мемлекеттік қызметшілерінің тәртіптік жауапкершілігі мәселелерін шешеді;

      8) өз құзыреті шегінде Қазақстан Республикасының сыбайлас жемқорлыққа қарсы іс-қимыл туралы заңнамасы талаптарының орындалуын қамтамасыз етеді;

      9) мәслихат сессияларын, мәслихаттың тұрақты және уақытша комиссияларының отырыстарын ұйымдастырады;

      10) мәслихат шешімдерінің жобаларын, мәслихат депутаттарын іссапарға жіберу жөніндегі және мәслихат төрағасы немесе мәслихаттың тұрақты комиссиясының төрағасы болмаған жағдайда міндеттерді жүктеу жөніндегі бұйрықтарды дайындайды;

      11) депутаттардың біліктілігін арттыру жөніндегі іс-шараларды ұйымдастырады;

      12) аппарат басшысына жүктелген өзге де өкілеттіктерді жүзеге асырады".

      2. Осы шешiм оның алғаш ресми жарияланған күнінен кейiн күнтiзбелiк он күн өткен соң қолданысқа енгiзiледi.
	
      Мәслихат төрағасы 

	
Ж. Абенов

